Lo-Renz-O/malagasy-sentence huggingface dataset:
La dernière stratégie interrogative est celle qui consiste en une sorte de question-réponse assumée par le locuteur lui-même. C’est une manière d’imposer davantage son point de vue. Si l’on laisse de la latitude à son interlocuteur, la discussion risque d’être sans issue. C’est le cas dans le poème qui suit vous êtes l’oiseau qui va où ?
Ii. Ny rafitry ny tantara foronina ny zanako 2.1. Ny mpitantara ao amin’ ny zanako manana anjara toerana lehibe eo amin’ny fitantarana ny mpitantara satria zava-poana ny tantara raha tsy misy izy. Tsy azo tsinontsinoavina araka izany izy ireny. Afaka mitantara avokoa na lehilahy na vehivavy ary afaka miseho mivantana na tsia amin’ny alalan’ny fampiasana mpisolo tena laharana voalohany izaho na fahatelo izy ny fampiasany koa ao amin’ny tantara dia mety ho vavolombelona fotsiny ihany ny mpitantara. Mety iharan’ilay zava-miseho ny mpitantara na koa olona ivelan’ny toe-javatra tantaraina. 2.1.1. Ny karapanondrony
Laza voambolana ifotorana hevitra maromaro ny hoe laza. Fototeny manambara ny teny avoaka ho an’ny hafa izy io. Mazava izany rehefa ao anatin’ny matoanteny hoe milaza na ao anatin’ny filaza mandidy hoe lazao. Ny zavatra lazain’ny olona miverimberina dia miteraka fahafantarana bebe kokoa ka dia lasa malaza no ilazana azy. Dia avy eo no teraka ny hevitra vaovao hoe laza toy ny hoe dera sy laza anie hoa anao. Anarana ny laza eto ary azo faritana araka ny endrika isehoany. Araka ny famaritan-drégis rajemisa-raolison hoe fanambarana, fampisehoana ary fampielezana am-bava na an-taratasy izy io. Io hevitra io indrindra no voiziny eto, izany hoe fampahafantarana amin’ny alalan’ny teny na soratra ny hevitra ananan’ny tena, na mivantana na ankolaka ary indrindra amin’ny fomba miavaka ny voambolana hoe laza.
Raha hevitra fiangaviana sy na tambitamby no tiana hambara dia mbola manana ny lanjany ihany koa ny ao ka ny ao moa no ampiasaina amin’izany. Ary dia feo malefaka sy toa mihantahanta no ilazany izany. Mety ho enti-mandrara ihany koa anefa ny ao moa ka mety elanelanin’ny tse izy amin’izany ao tse moa ! Feo hentitra indray kosa no anehoan’ny mpiteny izany.
Ka ny tarakevitra nijoroan’ny literatiora santatra ihany, araka izany, no tarakevitry ny vondrona ambara. Ny foto-pisainana nampijoroana ny fivavahana kristianina, araka ny nitondran’ny misionera azy teto, no ijoroan’ny hira maintimolaly. Manaraka ilay foto-pisainana hoe philosophie judéo-chretienne 68 mifototra amin’ny fomba fijery ny
Ny fianarana maro ireo malagasy no mandranto fianarana any ivelany. Toraka izany koa ireo vahiny tonga eto madagasikara noho ny fianarana. Anisan’izany ny rain’i haimah ao amin’ny ratra lalina kaomôriana i ibrahim, hianatra no anton-diany teto madagasikara. Nifankatia tamin’ny renin’i haimah izy. Ny tenin’i haimah zanany no ahatarafana izany ao amin’ny tantara
Misy ihany koa anefa tranga tsongaina, satria ilay ankizivavy mihitsy no mangataka amin’ny ray aman-dreniny hitokana amin’izay, mba hahazoany fahalalahana na te ho libre araka ny filazan’izy ireo azy. Ny ankabeazan’izy ireo anefa amin’izany, dia ankizy mbola ao anatin’ny fianarana avokoa.
Amin’ny maha- manan-kasina ny olona dia tsy nariana teny rehetra teny ny olona rehefa maty fa natao tamin’ny toerana natokana ho amin’izany dia ny fasana. Mirakitra ny maha- toerana fitehirizana razana ny fasana, ireto tononkalo ireto io no vala fiafarana, ’zay tsy mety feno hika lalan-tokana hombana
Petraka olana heverin’ny olona sasany fa natao hialana voly, hanalana hamohamo fotsiny rehefa vizaky ny asa tontolo andro ny tantara fandefa amin’ny onjam-peo, ka tsy dia omeny lanja. Tsy tsapan’ny olona firy intsony ny voka-tsoa entin’ny tantara fandefa amin’ny onjam-peo, fa variana amin’ny fandrosoana entin’ny vahiny sy ny teknôlôjia maoderina izy ireo. Vokatr’izany dia tsy mihevitra afa-tsy izay zava-baovao entin’ny fanatontoloana izy ireo, indrindra fa ny tanora. Tsy fantany intsony izay zavatra tsara azo alain-tahaka amin’ny fiainana, fa ny rendrarendra entin’ny fandrosoana no mahaliana azy. Misy mpandinika milaza fa tsy
Fifandraisan’izy ireo. Ireo mpandala ny fomban-drazana indray dia ny fankatoavana sy ny fanarahana ny tenin’ny mpimasy na mpanandro na dadilahy sy ny fampiasana ny rano araka ny torohevitra omen’izy ireo no endrika isehoan’ny fifandraisana. Ary samy manaja izany ny roa tonta.
Ny edisiona nanatanteraka ny asa ny edisiona salohy anisan’ny namolavola ny boky fary mamy, kilasy famaranana ny trano famoaham-boky, ka tsara ny hahafantarana azy. Nefa izay lafin- javatra nomen’ny olona nanaovanay fanadihadiana ihany no atolotray eto, dia i jean nalisoa ravalitera izany. Heverinay fa izy no nahafantatra bebe kokoa momba ny edisiona salohy noho izy efa tonia tao. Sady araka ny filazany dia tsy mbola misy tonia matihanina ao amin’izao fotoana izao. Ndeha àry hojerena mifanesy eto ny tantarany, ny karazana boky avoakany, ny fomba fiasany, ary ny fiarahany miasa amin’ny hery hafa.
Araka ny voalazan’ ny mpandinika i picault laurent 2016 izay manam-pahaizana manokana momba ny fitsaboana dia anisany nanome famaritana momba ny fifantohana. Aminy ny fifantohana, raha eo amin’ny lafiny fianarana, fahaizana tsy mifandray amin’ny tontolo any ivelany fahafahana mitondra ny fahalianana manokana momba ny fianarana mandritra ny fotoana vitsivitsy mba hahafahana mandray fahalalana na manao asa. 8. Araka ity famaritana nomen’i laurent picault ity, ny fifantohana dia fiezahana tsy hanaiky ho voarebirebin’ny tontolo manodidina, fa mitarika kosa ny fahalianana tsy hiherika afa-tsy izay zavatra efa nosafidina hatao.
Ankoatra ny fananan’ny ohabolana lahateny tsara rindra dia manana feo sy fingadona toa mihirahira koa ny ohabolana ka mahafinaritra ny sofina ny mihaino azy. Eo koa ny fampiasana tsilalaon-teny, fanoharana izay isan’ny tena mahakanto ny ohabolana. Eo amin’ny fampiasana tsilalaon-teny ohatra, dia misy ireo voambolana mitovy nefa samy hafa ny hevitra entiny, misy koa ireo feo no mitovy ka entina manome hevitra ilay zavatra tian-kolazaina. Eo amin’ny fampiasana fanoharana indray, dia saika ny ohabolana rehetra no ahitana io zavatra na zava-boary na toetr’olona heverina fa ratsy. Amin’ny ankapobeny izany sarin- teny fanoharana izany ao amin’ny ohabolana, dia mitodika foana amin’ny olona tsirairay na ny antokon’olona na ny fiaraha-monina amin’ny ankapobeny mihitsy.
Tsy faty antoka ho an’izay tazanina ny fisarahana. Fa tombotsoa ho anay telo lahy ny nitsatoka teo anoloan’ity trano fialana hetaheta. Asa na i tovo mbola tokan-tena tsy misy vady aman-janaka no naha raikitra anay teo ; na izaho te hiala voly kely noho ny vesatry ny asa no nampahalain-kifandao anay ; sa i ndriana nisondro-boninahitra no manakana ny lalana mody ? Teo izahay telo lahy. Raikitra teo. Velon-dresaka naharitra fa toy izao no tena nisongadina tamin’ny dinika natao dia hisara-maina kosa ve isika, ry ndriana, amin’ity fahasoavambe azon’ialahy androana ity ? Hoy aho, nipi-maso an’i tovo ka tsy maintsy mody aho fa tsy nampilaza mialoha ny tany an-trano, hoy ndriana nentin- kahamehana tampoka handao anay isika ange leisy tsy haharitra ela fa rehefa mba misy bota iray fotsiny dia ampy e, hoy i tovo, nanondro molotra ilay trano fialana hetaheta ndao àry hiditra e, hoy ndriana, tsy nijhambahamba niova hevitra.
Ho an’ i jakobson r ny serasera am-bava rehetra dia dinihina ho toy ny hafatra izay manana ny namorona azy dia ny mpandefa hafatra izany izay manao azy ho an’ny mpandray hafatra. Io hafatra io dia noforonina araka ny zava-misy araka haiteny. Mampiasa marika sy fantsom-pampitana izy amin’izany. 49 ka ny famintinana isan-tokony50 aza dia miainga amin’ny kisary natolotr’ i jakobson 51 hanatanterahana azy .
Isika ! Tambatry ny izaho sy ianao efa ela nisarahana teny anivon’ny habaka tsy nifankatsiaro akory ! Nefa tsy tsaroako tsotra izao, ary inoako ho fantatrao fa tsy nahay nifanadino ny tandindon’ny fanahy nolanahan-taona maro tao anatintsika tao.
Daty 11 desambra 2009 faharetany ora 2 taranja fampiharana lohateny fomba famintinan-dahatsoratra tohiny fitaovana angano mitondra ny lohateny hoe ratany sy ralanitra4 , nalaina tao amin’ny lovako t. 10, tak 27; lahatsorata mitondra ny lohateny hoe zava-kanto malagasy5 , nosoratan’i fety michel. Tahirin-kevitra ny boky anganon’ny ntaolo ny boky lovako t10 ny boky fary mamy zava-kendrena ara-pahalalana mpianatra mahafantatra fa ny famintinan- dahatsoratra dia fanavahana ny tena ventin-kevitra amin’ny famenon-kevitra. Ara-pahaiza-manao mpianatra mahafehy ny fomba famintinan-dahatsoratra. Ara-toetra amam-pihetsika mpianatra afaka mipetraka amin’ny toeran’ny mpanoratra, ka mahatakatra ny tiany hambara.
Ny drafitra manaraka ny vanim-potoana no nandrafetana ny asa ilay hafohezina amin’ny hoe i. M. Re. D ; izay ahitana ny drafitry ny asa manontolo sady mazava tsara ny lalana hitondrana ny asa. Nanombohana ny asa ny teny fampidirana izay ahitana ny hodidina sy ny fanamarihana, ny fanolorana ny sehatra hiasana, ny antony nisafidianana ny lohahevitra sy ny toerana, ny tanjon’ny voka-pikarohana ary ny tombotsoa azo avy amin’ny asa. Ny tapany voalohany no hanehoana ny fitaovana nentina nikaroka sy ny fomba fiasa ao anatin’ny fanehoana ny fitaovana nentina nikaroka no ahitana ireo akora nokirakiraina, izany hoe fitanisana ilay akora rehetra nampiasaina. Ato ihany koa no hamahavahana ny petraka olana sy hametrahana ny zana-panontaniana hitondrana ny asa. Ary ao anatin’ny fomba fiasa no hanehoana ny petra-kevitry ny mpikaroka ka asiana tombana izany hoe tombanana ny asany’ireo mpikaroka teo aloha hahafahana manohy ny asa ka namoahana ny petra-kevitry ny mpikaroka. Aseho ao anatin’ity fomba fiasa ity ihany koa ny fomba nanangonana ny akora ka asongadina tsara ny fomba fiasa nampiasaina tamin’ny fanaovana ny fanadihadiana. Ary hazavaina izay nampiasaina sy ny antony tsy nampiasaina ny fomba fiasa. Izany hoe raha fomba fiasa arak’isa na ara tarehimarika no nampiasaina dia avahana ny hoe olona firy no nanaovana fanadihadiana, lahy sa vavy dia kely sa lehibe, fa maninona ny antony safidy? Hamaranana ny tapany voalohany ny fomba fiasa nentina nandalinana sy nanadihady ny akora voaangona ao no hilazana ny fironan-tsaina, ny lalam-pandinihana. Ny tapany faharoa no hanehoana ny vokatra vonjimaika. Ny vokatra azo avy amin’ny fampiasana ireo fomba fiasa voalaza ireo no havohitra ato amin’ity tapany faharoa ity indrindra fa avy amin’ilay fomba fiasa nentina nandalina sy nanadihady ny akora. Hamaranana ny tapany faharoa ny famakafakana ny vokatra. Ny tapany fahatelo no ahitana ny ady hevitra izay karazana tombana tamin’ny asa, ka hanasongadinana izay rehetra hita fa mitombona ary tsy azo iadian-kevitra ny asa fikarohana, sy ireo teboka izay azo lazaina fa mitombona amin’ny ampahany ary tsy fantatra na mitombona na tsia fa mbola mila fandinihana manokana; ka handrosoana tolo-kevitra sy andram-bahaolana ary hanehoana fa misy mahaliana azy io asa io mba hananganana ny drafitry ny asa manaraka.
Fanontaniana 1. Asehoy ny maha angano io lahateny io. 2. Lazao ny antony nampisy io angano io. 3. Omeo ny firafitry ny kabary amin’ny ankapobeny. 4. Lazao ireo lafin-javatra telo maha literatiora ny literatiora. 5. Manomeza tenina mpanoratra iray mamaritra ny atao hoe literatiora.
Ny lohateniny pejy 1 ny singa mandrafitra ny tontolo iainana 12 2 ny fifandrohizana ara-tsakafo 15 3 ny an-tanan-tohatry ny fananan-kasina 22 4 ny velaran-tany may teto madagasikara ny taona 1992-2007 28 5 modelim-pifandraisana araka ny tontolon’ny emerec, arak’i edgar morin 38 6 ny tsilontsaina marolafy arak’i howard gardner 40 7 ny ati-doha sy ny fomba fiasany arak’i tony buzan 41 8 ny anjara asan’ny ala 85 9 ny malagasy sy ny fiheverany ny tontolony an-tanan-tohatra misy eo amin’ny tontolon’ny velona sy ny maty 95 10 fanehoana ny tenin’ny mpandray anjara 108 11 ny fitaovam-pitaterana aseho an-kisary mandranitra saina 129 12 paika enti-mandray naoty 143 13 olana mipetraka eo amin’ny harena an-dranomasina 151 14 ny faritra an-tanety 163 15 ny faritra amorontsiraka sy an-dranomasina 165 16 ny faritra an-dranomamy 167
Fa misy tena misy ny vavaka asandratra rehefa tsisy dikany intsony ny hoe sambatra rehefa tsy sendoatra no sady koa tsy tony satria tsy manantena no sady tsy manenina intsony intsony intsony dia injay mipololotra teny vitsy nefa miavaka ; toa zary lasa miendrika fara-tonombavaka .
Mpiandraikitra fantsakana m. F tsy to teny eo amin’ny fiarahamonina antony iray tsy mampaharitra ny fotodrafitrasa rano fisotro madio ny tsy fankatoavan’ny mponina ny mpiandraikitra fantsakana ao an-toerana. Maro amin’ny mpikambana no tsy mandoa latsakemboka sy na tsy mahefa izany ara-dalàna. Ao
Ny fifanandrifian’ny lahatsoratra amin’ny tontolo manodidina ny mpianatra dia loharano ipoiran’ny fahalianany. Koa satria tao amin’ny la. A. No nampianarana ity lahatsoratra ity, dia hoverinay fa tanteraka izany fepetra izany. Akaiky kokoa ny mpianatra ny lahatsoratra noraisina, satria ny resahina ao dia mikasika ny rova manjakamiadana. Tsy mifanalavitra ny rova sy ny l. , raha ny toerana misy azy.
Ohatra 1 ny hita ao amin’ny asa maizina mialy ianao irery angaha no mipetraka ato? Fa firy ny zanakao? Ramanga vavitokana. Izy irery vavolombelona afaka manambara oharina anoharana aminao ny filaminan’ ity toerana onenanay ity. Efa nonina ela teto izy. Ianao mantsy ohatra ny tsy mino izay lazaiko mihitsy.191
Ny fampiasana lahatsoratra maro ny fitaovana azo hanatanterahana ny lesona tantaran’ny literatiora , toy ny resadresaka, andiam-panontaniana, lahatsoratra. Tsapa anefa fa anisan’ny nampahomby ny fampianarana ny fampiasana lahatsoratra na dia vitsy ihany aza ireo nampiasa azy a, f, d ireto no antony ? Azon’ny mpianatra kirakiraina ny lahatsoratra dia fitaovana eo am-pelantanan’ny mpianatra, azony kirakiraina. Miankina amin’ny fitaovana mantsy ny mahamora ny fampitam- pahalalana sy ny fandraisana azy. Ho tafita kokoa ny fampianarana raha ny mpianatra mihitsy no mikirakira ny fahalalana.
Raivo tezitra maninona moa raha tsorina hoe tsy te hitana ahy ato aminao 65- intsony ianao e? Hatramin izay mba lefitra ihany ity ody odinareo sy i neny razanany avy any amin i dady ity. Fa amin ity resaka fanambadiana ity kosa, mahatsiravina ahy ny mieritreritra izany. Fa heverinareo ho lany zara aho izany raha tsy ity ody ratsinareo ity? Tsarovy anie ry dadabe fa mba nampianarinareo nivavaka ihany koa aho e. Nasainao niditra tany am-piangonana, nianatra 70- sekoly alahady ary ankehitriny ao anatin ny sampana tanora kristiana mafana fo. Mba aiza ho aiza ny herin ireny aminao?
Ny ohabolana hoy i siméon rajaona ny ohabolana no haingom-bolana na haingom-pitenenana tsara indrindra 173. Koa dia nandravaka ny asa sorany tamin’izany i jean narivony. Ohatra tanan-kavia sy havanana ny tanan-kavia tsy hahatana kofafa, ny havanana koa tsy hahatazon-tsahafa, ka miombona vatsy no sady iray aina raha sendra voadidy ny tokana, moa tsy miara- marary ? 174 ’’tanan-kavia sy havanana ka izay didia-maharary’’. Nampiasainy tao amin’ny tononkalony io, hitaomany ny olona hiray hina. Nataony miendrika resaka ifamaliana ny famelabelarana azy. Mbola natsofony tao anatin’izany ny hoe’’ny hazo tokana tsy mba ala’’. Hikambana isika, ry zandry zoky malala, ka tsy mba hiady na hifankahala ekena hatry ny ela, iaraha-mahalala fa ny hazo tokana anie tsy mba ala ! 175 ohatra ihany koa ny hoe’’aza mitsipa-doha laka-nitana’’ hita ao amin’ity poezia ity ’’ny lakana nitana’’176 ’ lay ony izay misosa, tsy hafa, ny hazazana ; ny ray sy reny kosa no lakana nitana nofinidiny koa io ohabolana io, nandravahany ny poeziany, sady nanentanany ny mpiara-belona aminy hanaja sy hanome voninahitra ny ray aman-dreniny.
Ny vola tokoa no hozatry ny fiainana ilaina eo amin’ny fiainana andavanandron’ny olona ny vola. Fa ankoatra ny fiainana andavanandro, inona ihany koa no mety hilàna ny vola? Ny mponina tany ikongo no namaly io fanontaniana io. Raha aravona ny fanadihadiana tsy maintsy mamoaka vola misimisy raha sanatria misy olona marary mila fitsaboana haingana. Tsy tokony hamidy ny vary. Noho izany, mila mitady zavatra hafa
Anisan’ny teny filamatra noraisin’ny gazety ihany koa ny hoe fiadanana , tsy ho tanteraka anefa izany raha tsy misy ezaka ataon’ny vahoaka ka noho izany dia manana andraikitra lehibe noho izany ny tia tanindrazana malagasy, hamelona ny fihetseham- pireneny, hanao izay hampiroborobo azy ka hiasa ho amin’ izany hitondra azy amin’ny fiadanana andrandrainy toy ny olom- banona rehetra. 28 toa tsapan’ny mpanorina ny gazety fa mandeha ila ny tanjona raha ny lafiny fitondrana sy ny lafiny toe-karena ihany no ahitana vahaolana, ka dia notadiaviny izay rafitra mety hifanaraka amin’ny toe- tsaina malagasy. Noho izany indrindra no nandraisany ny teny hoe fivondronana ; hoy izy tsy ho feno anefa izany raha toa ka samy hiolonolona ny tsirairay koa nentanina ny olona haneho firaisana hina, inoany mantsy fa tsy ho tanteraka ireo lafin- kevitra hatolony antsika ireo raha tsy eo amin’ny fivondronana. Noho izany katsaho dieny izao ny fivondronana fa ny firaisana no hery, ny akanga maro tsy vakin’ amboa 29
Araka ny efa voalaza tao amin’ny famintinana ny fizarana voalohany dia maro ny tao-kanto novokarin’ ny eja. Eto anefa , dia ny tononkalo sy ny tononkira no horaisina ho akora hoenti-manadihady ny tarakevitra voizin’ ny eja io indrindra no hiompanan’ ny asa fikarohana eto amin’ny fizarana faharoa. Maro tokoa ny tononkalo sy tononkira efa sororatan’ ny eja mahatratra eo ho eo amin’ny enin-jato isa ny tononkalo nosoratan’ ny eja amin’ izao fotoana 1, hoy i tata sidon na s d , ao amin’ny teny fanolorana ny rêve inédit. Tsy ireo tononkalo rehetra ireo anefa dia horaisina ho akora enti-misintona ny tarakevitra fa ireo efa voarakitra anaty boky ihany no notsongaina ho vondrona ambara hiasana. Mahatratra eo amin’ny dimy amby zato ireo tononkalo voarakitra ao amin’ny boky roa efa novokarin’ ny eja ny rêve inédit sy ny ilay fitia rehefa fotorina dia samy miventy ny tarakevitra fitiavana avokoa izy ireo. Fitiavana izay misandrahaka amin’ny lafim-pitiavana maro. Saika ny ankamaroan’ ireo tononkalony ao anefa dia ahatarafana fa kristiana ny mpanoratra. Izany indrindra no nahatonga anay hanolotra ny lohatenin’ ny fizarana faharoa hoe ny eja kristiana mikalo fitiavana koa mialoha ny hirosoana amin’ny fanadihadiana io tarakevitra io àry dia metimety kokoa raha omena mialoha ireo lafim-pitiavana kaloin’ ny eja.
Xii njara amin’ny firy izay ry lova? Lova amin’ny 12 ora sy sasany alina izao! Njara hoatry ny tsy azoko mihitsy izany aiko izany. Lova mamitsaha aloha ianao dia mivavaha anakam-po eo, f’izaho handohalika angataka amin’andriamanitra eto e! Ts itapitapitr’iz ay, nis y rivotra nifofofofo be njara ary inona izany rivotra mifofofofo be izany. Renao ve izany? Lova reko tsara mihitsy izany! Feona rivotra m ifofofofo njara jereo fa mihorohoro hatramin’ny varavarana mihitsy! -kdo! Da! Varavarana sy varavarakely mivoha miakarapoka njara ô ry lova a! Taitra sady gaga voavohan’ny rivotra midanadana daholo ny varavankely na varavarana! Taitra sady matahotra lova mivavaha ianao ry njara a! Miteny haingana mivavaha mafy amin’andriamanitra mankahery sady matahotra ihany koa. Njara ry lanitra ô! Miferinaina be matahitra lova ry andriamanitra tsara fo indrindra ô ! Mitalaho sy mangataka aminao ny mpanomponao. Mivavaka mafy sy mitaraina amin’ny fony rivotra m bola mitsoka be ihany tsy m ijanona tam poka teo dia nis y feon’olona. Feom behivavy nihom ehy nikakakaka. Rangory ah! Ah! Feo manako kely njara i. Inona izany? Taitra sady miboredika rangory ah! Mbola mitohy ilay hehy manako
Raha ny asa soratr’i elie raharolahy no jerena, dia fantatra fa manana ny lanjany tokoa, nefa mbola tsy nisy nikaroka firy, ankoatra ireo tanisanay ao amin’ny zana-pizarana 2.3.1.3 hanabeazamboho ny literatiora. Manaraka izany, mpianatra niofana ho mpampianatra izahay, ka niezaka nanao izao asa fikarohana izao mba hanolotra fitaovana ho eo am-pelatanan’ny mpanabe izay mitaraina noho ny tsy fahampian’ny tahirin-kevitra hiasana. Tafiditra ao amin’ny fandaharam-pianarana rahateo ny vanim-potoana niainan’ny mpanoratra ; tsy inona izany fa ny vanim-potoanan’ny fanjanahan- tany.
Ny aretin’ny landy toy ny zava-manana aina rehetra, dia mety ho tratry ny aretina ihany koa ny landy. Ireto misy santionany vitsivitsy amin’ny karazana aretina mpahazo ny landy ny bokaboka dia vokatry ny virus mampibotsina ny landy, mamoa-drano fotsifotsy izy, tsy maharitra ela dia maty ary mamindra haingana. Io no nahatonga ny fitenenana hoe fatim-boka mikararana ? Azo tsoahina fa maneho haratsiana eny amin’ny vatana izany ka mamono ny tena sy ny hafa ny maty fotsy kosa, no aretin’ny landy amin’ny fotoana be orana, tsy mahavita trano izy fa mihinjitra be toy ny tsaoka fotsy ary maty avy eo. Ny maty na faty lena dia ratsy ho an’ny malagasy satria manambara fahalovana, mahatonga alahelo fa rehefa maina kosa ny razana dia ifaliana amin’ny famadihana ohatra. Andrasana ho maina tsara vao alevina tanteraka ny mpanjaka be ary ifalian’ny vahoaka. Ny fotsy ihany koa dia manambara faharatsiana, ohatra fotsy feo enti-milaza ny olona ratsy feo, fotsy fanahy
Fampianarana ny sokajin-dahateny eo amin’ny serasera amin’ny ankapobeny dia ny serasera mampiasa lahateny toy ny am-bava sy an- tsoratra no tena fampiasan’ny olona ifaneraserana eo anivon’ny fiarahamonina. Misy karazany dimy ireo sokajin-dahateny ireo ka ilaina ny fahafehezana azy mba hampirinddra ny fifanerasearana. Ireto àry misy fampiharana vitsivitsy atolotra ho famolahana izany eo amin’ny serasera. Fampiharana ny lahateny manoritsoritra ny fanoritsoritana dia fitaomana ny saina aman’eritreritra ho toy ny manatrika sy mahita maso ny zavatra resahana. Ny tanjon’ny fanoritsoritana, araka izany dia mamelona ary manome aina ny sary izay any an-tsain’ny itenenana. Rehefa manoritsoritra dia ezahana ny hisarika ny fahalianan’ny olona araka izay azo atao. Ankoatra ireo voatanisa eo ambony ireo dia ireto ny tokony hatao raha hanoritsoritra faritana ny tanjona kendrena amin’ny fanoritsoritana hatao, fantarina ny zavatra mahaliana ny itenenana ka ampifandraisina amin’ny zavatra tiana hosoritsoritana mba hahaliana azy bebe kokoa, azo atao ihany koa ny manao ohatra ny zavatra efa hita, heno, tsapan’ny itenenana mba hahamora ny fampitan-kafatra, afantoka amin’ny zavatra soritsoritana na amin’ny mpiteny ihany koa ny fanoritsoritana ka amin’izay dia mampiditra ny fomba fijeriny ao amin’ny zavatra soritsoritany ny mpiteny. Fampiharana azo tanterahina a. Entina mitsidika toerana manan-kasina ny mpianatra ka asaina soritsoritan’izy ireo am-bava na an-tsoratra ny toerana andehanana. B. Maka sarin’olona iray ohatra mpanjaka nitondra teto madagasikara dia asaina mamorona lahateny manoritsoritra am-bava na an-tsoratra miainga avy amin’iny sary iny ny mpianatra. Fampiharana ny lahateny mitantara na dia heverina ho lahateny mahazatra ny maro aza ny mitantara dia misy ihany ny tekinika tokony ho hay mba hanatanterahana izany. Ny fitantarana mahomby mantsy dia tokony hazava, hanaraka lamina ary miaina. Toy izao àry ny tokony hatao raha hitantara
Iray taona mahery no nanomanana ny boky. Maro ny fanakihanana nataon’ny mpitarika sy ny mpitsara ny asa fikarohana nandritra io fotoana io. Anisan’ny fanakihanana nihatra ny hoe mijanona amin’ny fitantarana fa tsy ampy fandalinana sy tohan-kevitra ka zary lasa affirmation gratuite amam-polony mahery ny boky nalefa ho tsaraina fa misy hatrany ny lesoka sy ny tsy fahafaham-pon’ireo nivondrona tamin’ny fitsarana ny asa. Eo ihany koa ny mahakasika ny akora voaangona nifandray tamin’ny lahabolana izay nohatintranterina hatrany fa tsy maintsy ampiasaina atao tohan-kevitra. Manoloana izany, tsy maintsy niezaka sy nitady fomba rehetra mba hanatratrarana ny fepetra tiana ho takian’ny mpitantana sy ny mpitsara. Vokany matoa azo notohanana izao asa fikarohana natao izao dia tratra ihany ny tanjona na dia tsy lavorary tanteraka aza.
Mizara roa ny lalana izoran’ny mpianatra aorian’ny kilasy famaranana. Ao ireo izay manohy fianarana eny amin’ny ambaratonga ambony, ao ireo izay misafidy ny hiditra amin’ny sehatry ny asa avy hatrany. Noho izany, dia tsara raha ao amin’ny kilasy famaranana no ampidirana ny lohahevitra mahakasika ny fifandraisana hojerena manaraka eto ny tontolo manodidina izany lohahevitra izany. Ka hojerena voalohany ny tanjona kendrena, manaraka ny endriky ny fampianarana, ary farany ireo fomba enti-manatanteraka ny fampianarana. 3.3.5.1. Ny tanjona kendrena.